**Horkýže Slíže** je slovenská punk rocková hudobná skupina, ktorá vznikla 4. novembra 1992 v Nitre. Na začiatku kariéry hrali prevažne hard rock, neskôr komedy rock, ktorý býva tiež označovaný ako naivný punk. Dnes je skupina zameraná výlučne len na punk rock. Patrí k legendám Československej scény nielen rockovej, ale aj všeobecnej.

Skupina Horkýže Slíže dvakrát získala platinovú platňu.

Zostava skupiny
---------------

### Súčasní členovia

* Peter Hrivňák (Kuko) - spev (1992 - súčasnosť), basgitara (1992 - 2018)
* Mário Sabo (Sabotér) - gitara, vokály (1992 - súčasnosť)
* Juraj Štefánik (Doktor) - gitara, vokály (1995 - súčasnosť)
* Marek Viršík (Vandel) - bicie, vokály (2002 - súčasnosť)
* Veronika Smetanová - basgitara, občasné vokály (2018 - súčasnosť)

### Bývalí členovia

* Martin Košovan (Košo) - bicie, vokály (1992 - 2002)
* Martin Žiak (Apíčko) - basgitara
* Noro Ivančík - basgitara

História
--------

### Začiatok

Skupinu založil koncom roku 1992 Peter Hrivňák s Máriom Sabom a Martinom Košovanom. V septembri 1993 prijímajú basgitaristu Martina Žiaka. Na začiatku zimy 1993 Žiak odchádza a Kuko opäť chytá basu a pokračuje sa v pôvodnej zostave.

Začiatkom roku 1994 a v máji 1994 nahrali v štúdiu Tomáša Kmeťa z Hlohovca dve demokazety, ktoré potom dávajú "skopírovať" svojim fanúšikom. Koncom roku 1994 na vlastné náklady skupina nahrala a vydala prvý neoficiálny štúdiový album "Prvý slíž" v celkovom náklade šesťsto kaziet. Medzitým koncertujú okrem Nitry aj v Prievidzi a v Nových Zámkoch. V lete 1994 aj s novým bagitaristom Norom Ivančíkom.

Vo februári 1995 Horkýže Slíže priberú do kapely druhého gitaristu, Jura Štefánika, s ktorým v marci 1995 odohrajú jeho prvý koncert spojený s krstom Prvého slížu. Do hry úplne vstupuje moderátor Julo Viršík, ktorý autom prechádza Nitrou a v regionálnom rádiu si vypočuje skladbu Maštaľ. Na základe toho ich pozýva na festival Letné srdce do Levíc a zapojí ich do televíznej súťaže vo VTV s názvom „Ebony uvádza" tak, že ich odporučí majiteľovi štúdia Ebony Martinovi Karvašovi. Tam nahrávajú pesničku „Stretol veselý…". Koncom roka 1996 sa rozhodnú, že sa pokúsia osloviť silné vydavateľstvo BMG Ariola. V Júni 1997 sa podarí uzavrieť zmluva medzi BMG Ariolov na 3 albumy.

### V rámci oného, Vo štvorici po opici a Ja chaču tebja

Hneď po dohodnutí zmluv sa slíže uberajú do štúdia nahrať svoj debutový album. Album s názvom V rámci oného výchádza v októbri 1997 s jednoznačným singlom - Maštal. 

V novembri 1998 vychádza album Vo štvorici po opici so singlom Gilotína, ku ktorému sa natáča aj videoklip.

Ďalší album sa plánuje na rok 1999, no Mário rukuje do Serede na ZVS. Po Máriovom návrate sa poberajú do štúdia nahrať nový materiál pod názvom Ja chaču tebja, ktorý uzrie svet 1. mája 2000. K albumu vychádza singel Ja chaču tebja, ku ktorému sa točí aj videoklip. Ku koncu albumu sa nachádza skladba Logická hádanka, ktorú slíže hrali každý koncert od vydania albumu až dodnes.

Všetky tri albumy zahŕňajú songy z dema Prvý slíž + nový materiál. Slíže hrávajú v mestách ako Nitra, Prievidza, Zlaté Moravce a okolie. BMG Ariola vydáva v roku 2001 best of album z troch prvých albumov s názvom Best uff.

### Festival Chorobná

Kapela po mnohých koncertoch mení vydavateľstvo na EMI Records a uberá do šúdia nahrať ďalší materiál. Vzniká tak album s názvom Festival Chorobná, ktorý predstavuje fiktívny festival na ktorom hrajú kapely s názvami Spitipárter, Protektív Kaučuk, Báro Sáro, Zelený Ronald Reagge, Maxim turbo perverse 4, Gulevátor a Štrbavý mamut. Všetky pesničky však v skutočnosti hrajú Horkýže slíže. Je to prvý album kde kapela zacíti vlnu popularity, kvôli piesňam ako Kožky-perie, Lístok na Mars a Veľká Mača Vincov Háj, ktoré hrávajú rockové rádia. Je to však aj posledný album, kde hrá pôvodný bubeník Martin Košovan, ktorý opúšťa kapelu z vlastného presvedčenia. Kapelu definitívne opustil v máji 2002 a tak slíže hladajú náhradu, ktorú nájdu v Marekovi Viršíkovi.

### *Kýže sliz* (zlatá éra)

Po predošlom úspešnom albume sa kapela rozhodla vydať hitovejším smerom a presadiť sa aj v zahraničí. A tak sa v septembri s novým bubeníkom uberajú do štúdia nahrať nový album. Ten je pomenovaný Kýže sliz a svetlo sveta spatrí v októbri 2002. Obsahuje dnes už na slovensku kultové skladby ako Malá Žužu, Vlak, Brďokoky, L.A.G. song, Traja spití roboši a Cigarety. A tak slíže vyrážajú na promoturné po celom Československu. Turné je všade vypredané. Album po niakom čase dosiahne platinu za predaj viac ako 30 000 platní.

### *Alibaba a 40 krátkych songov*

Celý rok 2003 je o koncertovaní a kapela si pre fanúšikov pripravila prekvapenie v podobe albumu, ktorý nahrala za 5 dní. Ide o súbor krátkych songov, ktoré vídu pod názvom Alibaba a 40 krátkych songov. Kapelu album vystrelí do ešte širšieho povedomia hlavne v Česku, kde slíže zorganizujú tour po celej Morave. Týmto spôsobom koncertujú až do polky roku 2004, aj s kapelou Divokej Bill.

### *Ritero Xaperle Bax* a Živák

Koncom leta sa slíže znovu uberajú do štúdia nahrať nový album. Ten dostáva meno Ritero Xaperle Bax a víde v októbri 2004. Obsahuje celoslovensky známi song Šanghaj Cola, po ktorom je pomenované aj celé tour (t.j. Šanghaj Cola tour). Horkýže sa rozhodnú, že nahrajú Live koncert na CD a DVD. Ten je nahraný začiatkom roku 2005 a vydaný koncom toho istého roku. V roku 2005 hrajú slíže koncerty aj mimo našich bratov. Napríklad v Poľsku, Ukrajine ale aj v Amerike (Chicago). Celé roky 2005 a 2006 sa nesú vo festivaloch a koncertoch. 

### *Ukáž tú tvoju zoo*

V januári 2007 sa kapela uberá do štúdia nahrať nový materiál. Nový album Ukáž tú tvoju zoo prichádza na pulty vo februári a odštartuje takmer 2-ročnú šnúru koncertov po celom Česku aj Slovensku. Album dosiahne prvé miesto v slovenskom albumovom rebríčku a po čase znovu platinu.

### Moderná doba

V októbri 2009 vyšiel album 54 dole hlavou. V roku 2011 vyšiel best of album V dobrej viere, ktorý zachytáva najväčšie hity za obdobie 2001-2011. V novembri 2012 vyšiel album St. Mary Huana Ganja, s hitovým singlom *Mám v piči na lehátku*. Na konci leta 2017 vyšiel dlho očakávaný 11. album Pustite Karola. Cez obdobie pandémie v rokoch 2020 a 2021 sa kapela rozhodne nahrať nový album, ktorý vychádza v septembri 2021 s názvom Alibaba a 40 krátkych songov 2. Albumom sa kapela viac priblížila k mladšej generácii poslucháčov, hlavne kvôli mixovaniu rôznych iných žánrov hudby s punk rockom. Ako napríklad singel Rampa s rapovým triom DMS.

Horkýže slíže sú stále populárne širokému publiku na Česku a Slovensku. Neustále koncertujú po festivaloch, majálesoch a kluboch.

Diskografia
-----------

### Štúdiové albumy

| Názov | Detaily | Ocenenie | Predaj | Najvyššia zaznamenaná pozícia v rebríčkoch |
| --- | --- | --- | --- | --- |
| *V rámci oného* | Dátum vydania: október 1997 Vydavateľstvo: BMG Ariola Formát: CD, audiokazeta, digitálny download | - | - | - |
| *Vo štvorici po opici* | Dátum vydania: september 1998 Vydavateľstvo: BMG Ariola Formát: CD | - | - | - |
| *Ja chaču tebja* | Dátum vydania: marec 2000  Vydavateľstvo: BMG Ariola Formát: CD, digitálny download | - | - | - |
| *Festival Chorobná* | Dátum vydania: október 2001  Vydavateľstvo: EMI Formát: CD, LP, digitálny download | - | - | - |
| *Kýže sliz* | Dátum vydania: október 2002  Vydavateľstvo: EMI Formát: CD, digitálny download | SK: Platinové | SK: 30 000+ | - |
| *Alibaba a 40 krátkych songov* | Dátum vydania: november 2003  Vydavateľstvo: EMI Formát: CD, digitálny download | - | - | CZ: 57 |
| *Ritero Xaperle Bax* | Dátum vydania: október 2004  Vydavateľstvo: EMI Formát: CD | - | - | CZ: 33 |
| *Ukáž tú tvoju ZOO* | Dátum vydania: február 2007  Vydavateľstvo: EMI Formát: CD, digitálny download | SK: Platinové | SK: 6 000+ | SK: **1** CZ: 12 |
| *54 dole hlavou* | Dátum vydania: 21. október 2009  Vydavateľstvo: EMI Formát: CD | - | - | CZ: 10 |
| *St. Mary Huana Ganja* | Dátum vydania: 4. november 2012  Vydavateľstvo: HS Records/EMI Formát: CD, digitálny download | - | - | CZ: 32 |
| *Pustite Karola* | Dátum vydania: 6. september 2017  Vydavateľstvo: HS Records Formát: CD | - | - | CZ: 29 |
| Alibaba 40 krátkych songov 2 | Dátum vydania: 14. september 2021  Vydavateľstvo: HS Records Formát: CD | - | - | - |
|

### Koncertné nahrávky

* 2005 – *Živák* – CD, DVD
* 2010 - *Wanted Dead or Alive* - DVD

### Kompilácie

| Názov | Detaily | Ocenenie | Predaj | Najvyššia zaznamenaná pozícia v rebríčkoch |
| --- | --- | --- | --- | --- |
| *Best uff* | Dátum vydania: 2001 Vydavateľstvo: BMG Ariola Formát: CD | - | - | - |
| *V dobrej viere* | Dátum vydania: 2011 Vydavateľstvo: EMI Formát: CD | - | - | CZ: 13 |
|
|

### Demá

* 1994 – *Prvý slíž*

#### Skladby umiestnené v rebríčkoch

| Rok | Skladba | SK Top 100 | SK Top 50 domáce | CZ Top 100 | CZ Top 50 domáce | CZ Top 50 reálne mobilné zvonenia | Album |
| --- | --- | --- | --- | --- | --- | --- | --- |
| 2007 | "Silný refrén" | 89 | 30 | - | 46 | - | *Ukáž tú tvoju ZOO* |
| 2007 | "R'n'B soul" | 3 | **1** | 55 | 17 | 20 | *Ukáž tú tvoju ZOO* |
| 2007 | "Bernardín" | - | 38 | - | 45 | - | *Ukáž tú tvoju ZOO* |
| 2007 | "Vianočná" | - | 27 | - | - | - | - |
| 2008 | "Emanuel Bacigala" | - | 30 | - | 40 | - | *Ukáž tú tvoju ZOO* |
| 2008 | "Blues starej ubytovne" | - | 31 | - | - | - | - |
| 2009 | "Striptérka" | - | 46 | - | - | - | *Ukáž tú tvoju ZOO* |
| 2009 | "Motorkárska" | - | 47 | - | - | - | *Ukáž tú tvoju ZOO* |
| 2009 | "Gándhí Mahátma" | - | - | - | 49 | - | *54 dole hlavou* |
| 2009 | "Voják" | 81 | 25 | - | - | - | *54 dole hlavou* |
| 2010 | "My fucking brother" | - | - | - | 25 | - | *54 dole hlavou* |
| 2011 | "Mám v piči na lehátku" | - | 37 | - | 22 | - | *St. Mary Huana Ganja* |
| 2011 | "Atómový kryt" | - | - | - | - | 21 | *Alibaba a 40 krátkych songov* |

Referencie
----------

1. 1 2 3 4   *HISTÓRIA* [online]. horkyzeslize, [cit. 2023-05-30]. Dostupné online. (po česky)
2. ↑  ZIMA, Marián. *Horkýže Slíže: o Saxane, sedlákoch a štyridsiatkach rúrach - muzikus.cz* [online]. www.muzikus.cz, 2004-12-15, [cit. 2023-05-30]. Dostupné online.
3. 1 2  VARGA, Jozef. *Horkýže Slíže boli v mojom hľadáčiku, keď ešte vydali prvé kazety* [online]. blog.sme.sk, [cit. 2023-05-30]. Dostupné online.
4. ↑   *Zlaté /a ultraplatinové/ časy* [online]. metoo.sk, [cit. 2013-03-21]. Dostupné online. Archivované 2017-04-23 z originálu.
5. ↑   *Archivovaná kópia* [online]. [Cit. 2013-03-21]. Dostupné online. Archivované 2016-03-05 z originálu.
6. ↑   *Archivovaná kópia* [online]. [Cit. 2013-03-21]. Dostupné online. Archivované 2017-04-23 z originálu.
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑
23. ↑
24. ↑
25. ↑
26. ↑
27. ↑
28. ↑
29. ↑
30. ↑
31. ↑
32. ↑
33. ↑
34. ↑
35. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Horkýže Slíže**

Externé odkazy
--------------

* Oficiálna stránka

  


| * z
* d
* u
Horkýže Slíže |
| --- |
| 
* **Peter Hrivňák**
* **Mário Sabo**
* **Juraj Štefánik**
* **Marek Viršík**

* *Martin Košovan*
* *Martin Žiak*
* *Noro Ivančík*

 |
| Štúdiové albumy | 
* *Prvý slíž* (1994)
* *V rámci oného* (1997)
* *Vo štvorici po opici* (1998)
* *Ja chaču tebja* (2000)
* *Festival Chorobná* (2001)
* *Kýže sliz* (2002)
* *Alibaba a 40 krátkych songov* (2003)
* *Ritero Xaperle Bax* (2004)
* *Ukáž tú tvoju ZOO* (2007)
* *54 dole hlavou* (2009)
* *St. Mary Huana Ganja* (2012)
* *Pustite Karola* (2017)

 |
| Koncertné albumy | 
* *Živák* (2005)

 |
| Výberové albumy | 
* *Best uff* (2001)
* *V dobrej viere* (2011)

 |
| DVD | 
* *Živák* (2005)

 |